র‍্যান্ডি নিউম্যান

র‍্যান্ডল স্টুয়ার্ট নিউম্যান (জন্ম ২৮ নভেম্বর ১৯৪৩) একজন মার্কিন গায়ক-গীতিকার, সঙ্গীত সমন্বয়ক ও সুরকার। তিনি তার দক্ষিণাঞ্চলীয় গায়কী, প্রারম্ভিক আমেরিকানা-প্রভাবিত গান (ব্যঙ্গধর্মী গীতসমৃদ্ধ) এবং বিভিন্ন চলচ্চিত্রের সুরের জন্য বিখ্যাত। রেকর্ডিং শিল্পী হিসেবে তার সবচেয়ে জনপ্রিয় গান হল "শর্ট পিপল" (১৯৭৭), "আই লাভ এল.এ." (১৯৮৩), এবং "ইউ'ভ গট আ ফ্রেন্ড ইন মি" (১৯৯৫)। অন্য শিল্পীরাও তার "মামা টোল্ড মি নট টু কাম" (১৯৬৬), "আই থিংক ইট্‌স গোয়িং টু রেইন টুডে" (১৯৬৮) ও "ইউ ক্যান লিভ ইয়োর হ্যাট অন" (১৯৭২) গানের কভার সংস্করণ দিয়ে অধিকতর সফলতা অর্জন করেছেন।

লস অ্যাঞ্জেলেসে হলিউড চলচ্চিত্র সুরকারদের পরিবারে জন্মগ্রহণকারী নিউম্যান ১৭ বছর বয়স থেকে গান রচনা শুরু করেন। তিনি দ্য ফ্লিটউডস, চিলা ব্ল্যাক, জিন পিটনি ও অ্যালান প্রাইস সেটদের জন্য জনপ্রিয় কিছু গান লিখেন। ১৯৬৮ সালে একক শিল্পী হিসেবে র‍্যান্ডি নিউম্যান অ্যালবাম দিয়ে তার আনুষ্ঠানিক অভিষেক ঘটে। নিউম্যানের চারটি চলচ্চিত্রের বাইরের সুরকৃত অ্যালবাম ইউএস শীর্ষ ৪০ তালিকায় স্থান পায়, সেগুলো হল সেইল অ্যাওয়ে (১৯৭২), গুড ওল্ড বয়েজ (১৯৭৪), লিটল ক্রিমিনালস (১৯৭৭), ও হার্পস অ্যান্ড অ্যাঞ্জেলস (২০০৮)।

নিউম্যান শ্রেষ্ঠ মৌলিক সুর ও  শ্রেষ্ঠ মৌলিক গান বিভাগে ২২টি একাডেমি পুরস্কারের মনোনয়ন অর্জন করেছেন এবং শ্রেষ্ঠ মৌলিক গান বিভাগে দুটি পুরস্কার অর্জন করেন। ফলে তিনি একাডেমি পুরস্কারের সর্বাধিক মনোনয়ন গ্রহীতা পরিবারের একজন। তিনি তিনটি এমি পুরস্কার, সাতটি গ্র্যামি পুরস্কার এবং রেকর্ডিং একাডেমি থেকে গভর্নর্স অ্যাওয়ার্ড অর্জন করেছেন। ২০০৭ সালে ওয়াল্ট ডিজনি কোম্পানি তাকে ডিজনি কিংবদন্তি হিসেবে সম্মানিত করে। ২০০২ সালে সংরাইটার্স হল অব ফেম এবং ২০১৩ সালে রক অ্যান্ড রোল হল অব ফেমে তার নাম অন্তর্ভুক্ত করা হয়।

প্রারম্ভিক জীবন
র‍্যান্ডি নিউম্যান ১৯৪৩ সালের ২৮শে নভেম্বর ক্যালিফোর্নিয়া অঙ্গরাজ্যের লস অ্যাঞ্জেলেসে এক ইহুদি পরিবারে জন্মগ্রহণ করেন। তার পিতা আরভিং জর্জ নিউম্যান (১৯১৩-১৯৯০) এবং মাতা অ্যাডেল "ডিক্সি" (বিবাহপূর্ব ফুকস/ফক্স; ১৯১৬-১৯৮৮)। তার পিতামহ ও পিতামহী রাশিয়া থেকে মার্কিন যুক্তরাষ্ট্রে অভিবাসিত হয়ে এসেছিলেন। তার চাচা অ্যালফ্রেড নিউম্যান, এমিল নিউম্যান ও লাইওনেল নিউম্যান সুরকার ছিলেন, এবং চাচাতো ভাই ডেভিড নিউম্যান ও টমাস নিউম্যান এবং চাচাতো বোন মারিয়া নিউম্যানও সুরকার।

তিনি ১১ বছর বয়স পর্যন্ত লুইজিয়ানার নিউ অর্লিন্সে বসবাস করেন। এরপর তিনি লস অ্যাঞ্জেলেসে ফিরে আসেন এবং সেখানে ইউনিভার্সিটি হাই স্কুলে পড়াশোনা করেন। তিনি ক্যালিফোর্নিয়া বিশ্ববিদ্যালয়, লস অ্যাঞ্জেলেসে সঙ্গীত বিষয়ে অধ্যয়ন করেন, কিন্তু স্নাতক সম্পন্ন করার এক বছর পূর্বে বিশ্ববিদ্যালয় ত্যাগ করেন।

তথ্যসূত্র

বহিঃসংযোগ

১৯৪৩-এ জন্ম
জীবিত ব্যক্তি
২০শ শতাব্দীর মার্কিন গায়ক
২০শ শতাব্দীর মার্কিন পিয়ানোবাদক
২০শ শতাব্দীর মার্কিন সুরকার
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন পিয়ানোবাদক
২১শ শতাব্দীর মার্কিন সুরকার
রুশ ইহুদি বংশোদ্ভূত মার্কিন ব্যক্তি
মার্কিন গায়ক-গীতিকার
মার্কিন চলচ্চিত্র সুরকার
মার্কিন টেলিভিশন সুরকার
মার্কিন পুরুষ সুরকার
মার্কিন নাস্তিক
ক্যালিফোর্নিয়ার গীতিকার
ক্যালিফোর্নিয়ার ডেমোক্র্যাট
লস অ্যাঞ্জেলেসের লেখক
লস অ্যাঞ্জেলেসের সঙ্গীতজ্ঞ
ওয়ার্নার রেকর্ডসের শিল্পী
ওয়াল্ট ডিজনি রেকর্ডসের শিল্পী
কলাম্বিয়া রেকর্ডসের শিল্পী
ড্রিমওয়ার্কস রেকর্ডসের শিল্পী
রিপ্রাইজ রেকর্ডসের শিল্পী
শ্রেষ্ঠ মৌলিক গান বিভাগে একাডেমি পুরস্কার বিজয়ী
প্রাইমটাইম এমি পুরস্কার বিজয়ী
গ্র্যামি পুরস্কার বিজয়ী
নিউম্যান পরিবার (সঙ্গীত)
অ্যানি পুরস্কার বিজয়ী
ইহুদি সঙ্গীতশিল্পী
২০শ শতাব্দীর মার্কিন পুরুষ সঙ্গীতজ্ঞ
২০শ শতাব্দীর মার্কিন সঙ্গীতশিল্পী
২১শ শতাব্দীর মার্কিন ইহুদি
২১শ শতাব্দীর মার্কিন পুরুষ সঙ্গীতজ্ঞ
শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী
ইহুদি মার্কিন নাস্তিক